Niall Ó Brolcháin - Vicipéid

# Niall Ó Brolcháin

### Ón Vicipéid, an chiclipéid shaor.

Is Méara na Gaillimhe é Niall Ó Brolcháin . Tá sé mar urlabhraí ag an gComhaontas Glas ar Ghaillimh agus ar Ghnóthaí Tomhaltóirí. Bhí sé freagrach as Polasaí Sláinte an Chomhaontais Ghlais a chur le chéile agus chaith sé tréimhse mar Úrlabhraí Sláinte. Bhí ról lárnach ag Niall i go leor de na feachtais ba rathúla, go náisiúnta agus go haitúil.

Chabhraigh Niall le Gaillimh a bheith mar an Chathair is Glaise, de réir cosúlachta, in Éirinn. Tá Gaillimh go síoraí ar bharr na gcairteanna athchúrsála agus tá stádas saor ó bhruscar bainte amach aici i suirbhé IBAL, chun tosaigh ar aon chathair eile in Éirinn. Maidir le cúrsaí fuinnimh tá go leor tionscnaimh dearfacha ag tarlú agus dá moladh ag na Glasaigh. Ritheann an cuid is mó de feithiclí an Chomhairle Cathrach ar bhithdíosal atá déanta as sean-ola glasraí agus meascaithe ag comhlacht aitiúl. Tá i mBóthar na Trá á ghlasú le pleananna ann cumhacht gréine a úsaid chun an linn snámha a théamh. Is Toyota Prius é carr oifigúil an Mhéara. Bronnadh dhá bhrat ghorm ar Chathair na Gaillimhe le gairid: ar Thrá Bhóthair na Trá agus ar Thrá na gCeann. Tá sé mar aidhm aige péire eile a fháil amach anseo. Tá sé mar aidhm aige freisin go mbeidh Cathair na Gaillimhe ar an gcéad Rialtas Aitúil sa domhan a bhfuil an Brat Glas buaite ag chuile scoil.

Mar Mhéara, chuir Niall chun cinn bunú oifig nua iompair do Ghaillimh agus tá sé ag cur Gaillimh chun cinn mar chathair dhátheangach. Mhaoirsigh sé stráitéis radacach nua busanna do Chathair na Gaillimhe agus tá sé ag súil go bhfoilseofar Stadéir Riachtanas Áineasa agus Taitneamhachta go gairid. Tá sé ina Leaschathaoirleach ar Thionscadal Cheantar Abhantraí an Iarthair. Tá sé ag déanamh dul chun cinn ar fheabhsúchán timpeallachta ar Uiscebhealaí na Gaillimhe a chothú freisin, chomh maith le bheith ag obair chun páirceanna na cathrach a fheabhsú.

Tá Niall ag iarraidh go bhfeabhsófar Margadh Sráide na Gaillimhe a bhfuil an-tóir air cheana féin. Tá Niall ina Chathaoirleach ar LTACC agus tá sé ag súil go ndéanfar athnuachan iomlán ar Láithreán Stad Cheathrú an Bhrúnaigh go gairid.

Tá sé freisin ina Chathaoirleach ar Choiste Chathrach na Gaillimhe um Thimpeallacht Nádúrtha agus Uiscebhealaí atá ag súil go dtosófar go luath ar an mórobair chun na 10 gcinn d’eis-phíobán séarachais deireanacha i gCathair na Gaillimhe a bhaint amach.

Mar Mhéara, chláraigh Niall Cathair na Gaillimhe mar an chéad chathair i bPoblacht na hÉireann a bhain stádas Chathair Shláintúil WHO [An Eagraíocht Dhomhanda Sláinte] amach, i Turku san Fhionlainn le gairid.

Tá Niall pósta le Niamh Mulvany agus tá siad ina gconaí lena gcúigear páistí i gCnoc na Cathrach i gCathair na Gaillimhe.

## [athraigh] Naisc Sheachtracha

- Suíomh Niall Uí Bhrolcháin
- Suíomh an Chomhaontais Ghlais
- Suíomh Chomhairle Cathrach na Gaillimhe

Retrieved from "http://ga.wikipedia.org../../../n/i/a/Niall_%C3%93_Brolch%C3%A1in_e87d.html"

Catagóirí: Polaiteoirí na hÉireann

##### Views

- Alt
- Plé
- Leagan reatha

##### Cuardaigh

##### I dteangacha eile

- English